  Наталья Тетерина Удмуртиысь Глаз ёрос лыдӟетъюртын Афган ожлы сӥзем «Вакыт милемыз бырйиз» («Время выбрало нас») адӟытон (12+) ужа. Ужрад совето войскоосты Афганистанысь поттэм дырысен 30 ар тырмонлы тупатэмын. Со сярысь Глаз ёрослэн нимлыко сайтаз ивортэмын.  Адӟытонын возьматэмын Афган ожын (1979-1989)луэм учыръёсын, оже пыриськем совето солдатъёслэн веранъёсынызы книгаос но статьяос, документальной но чеберлыко произведениос, Глазкарысь но Глаз ёросысь Афган оже кошкем воинъёс-интернационалистъёс сярысь публикациос Глаз ёрос лыдӟетъюртлэн пресс-службаез«Вакыт милемыз бырйиз» адӟытон 25-тӥ тулыспалозь ужалоз. Со сяна, Афганистанысь совето войскоосты поттон нуналэ, 15-тӥ тулыспалэ, Глаз ёрос лыдӟетъюртын быдэс нунал ӵоже документальной фильмъёс возьматозы но кырӟанъёс чузъяськозы. Тодэ вайытом, Удмуртиысь Кузебай Герд нимо йӧскалык музейын «Мынам ож сюресэ Афган пыр ортчиз» адӟытон ужа. Тегъёс: Удмуртия Глазкар Мерлык книгаос ож лыдетъюрт Глазёрос  